Donga Rosario yaiku salah sijining donga sing ana ing tradisi Gereja Katulik. Donga Rosario sanyatané yaiku donga renungan bab misteri kaslametan (wiwit Yesus dikandung nganthi dimuliaké ing suwarga lan ngutus Roh Kudus).

Donga-donga sajroning Rosario

Tandha Salib 
Konjuk ing asma dalem Hyang Rama,

saha Hyang Putra,

tuwin Hyang Roh Suci.

Kawula Pitados 
Kawula pitados ing Allah,

Rama Sang Mahakuwasa,

ingkang nitihaken bumi langit.

Saha ing Gusti Yesus Kristus,

Putra Dalem ontang-anting,

Pangeran Kawula.

Ingkang miyos saking Ibu Kenya Maria,

kagarba déning kuwasa Dalem Hyang Roh Suci.

Ingkang nandhang sangsara nalika jamanipun Ponsius Pilatus,

saha kapenthang,

séda sarta kasarèkaken.

Tedhak dhateng papan pangentosan,

tigang dintenipun wungu saking séda.

Mekrad dhateng suwarga,

pinarak ing satengen Dalem Allah,

Rama Sang Mahakuwasa.

Saking ngriku badhé rawuh ngadili para tiyang gesang utawi pejah.

Kawula pitados ing Hyang Roh Suci.

Pasamuwan Katulik ingkang suci,

lan panunggiling para Suci.

Pangapuntening dosa.

Tangining badan.

Saha gesang langgeng.

Amin.

Kanjeng Rama 
Kanjeng Rama ing suwarga,

mugi asma Dalem kaluhurna,

Kraton Dalem mugi rawuha,

Karsa Dalem kalampahana,

Wonten ing donya kados ing suwarga.

Kawula nyuwun rejeki kanggé sapunika,

sakathahing lepat nyuwun pangapunten Dalem,

kados déné anggèn kawula ugi ngapunten dhateng sesami.

Kawula nyuwun tinebihna saking panggoda,

saha linuwarna saking piawon.

Amin.

Sembah Bekti 
Sembah bekti katur ing Putri Dalem Hyang Rama,
Sembah bekti kawula, Dewi Mariah,
kekasihing Allah.
Pangeran nunggil ing Panjenengan Dalem.
Sami-sami wanita Sang Dewi pinuji piyambak,
saha pinuji ugi wohing salira Dalem, Sri Yesus.
Dèwi Maria, Ibuning Allah,
kawula tiyang dosa sami nyuwun pangèstu Dalem,
samangké tuwin benjing dumugining pejah.

Amin.

Sembah Bekti Katur ing Ibu Dalem Hyang Putra,
Sembah Bekti Kawula Dewi Mariyah...

Sembah Bekti Katur ing Prameswari Hyang Roh Suci
Sembah bekti kawula Dewi Mariyah...

Mugi Linuhurna 
Mugi linuhurna Hyang Rama, saha Hyang Putra, tuwin Hyang Roh Suci.

Kados ing mulabuka, sapunika, sarta ing salami-laminipun.

Pinujia 
Pinujia Asma Dalem Sri Yesus, Dewi Maria lan Santo Yusup,

Sapunika sarta langgeng.

Amin.

Donga Fatima 
Dhuh Gusti Yesus ingkang maha agung, sakathahing lepat nyuwun pangapunten dalem.

Kawula ugi nyuwun kersa Paduk nebihaké saking mawa neraka, tansah tuntun raga kawula wonten ing suwarga,

Ingkang utami kanggo sadhèrèk-dhèrèk kawula ingkang sanget butuhaké kerahiman Paduka.

Kadadean-kadadean sajroning Donga Rosario 

 Kadadean-kadadean Seneng : dina Senin lan Setu; mangsa Adven
 Kadadean-kadadean Sengsara : dina Selasa lan Jemuah; mangsa Prapaskah
 Kadadean-kadadean Mulya : dina Rebo; ing jaba mangsa Adven lan Prapaskah
 Kadadean-kadadean Padhang : dina Kemis

Kadadean-kadadean Seneng 

 Maria nampa kabar bungah saka Malaikat Gabriel (Lukas 1: 26-38).
 Maria ngampiri Elizabeth, mbakyuné (Lukas 1: 39-45).
 Yesus lair ing Betlehem (Lukas 2: 1-7).
 Yesus dipasrahaké ing Padaleman Suci (Lukas 2: 22-40).
 Yesus ditemukaké ing Padaleman Suci (Lukas 2: 41-52)

Kadadean-kadadean Sengsara 

 Yesus donga kaliyan Bapa wonten ing suwarga ing pati sing suci (Lukas 22: 39-46).
 Yesus digebugi (Yokanan 19: 1).
 Yesus dilantik makutha nganggo eri (Yoh 19: 2-3).
 Yesus gawa salib (menyang Gunung Calvary) (Lukas 22: 26-32)
 Yesus sèda ing salib (Lukas 23: 44-49).

Kadadean-kadadean Mulya 

 Yesus wungu saking sèda (Lukas 24: 1-5).
 Yesus munggah suwarga (Lukas 24: 50-53).
 Roh Suci tumurun saka para Rasul (Para Rasul 2: 1-13).
 Maria dijupuk menyang suwarga (1 Cor 15: 23; DS 3903).
 Maryam dilantik ing suwarga (Pdt. 12: 1, DS 3913-3917).

Kadadean-kadadean Padhang 

 Yesus kabaptis ing Kali Yordan (Ma 3: 16-17).
 Yesus ngumumaké awaké ing pésta ing Kana (Yokanan 2:11).
 Yesus martaké Kratoning Allah lan nyeruaké tobat (Mat. 4: 17-23).
 Yesus nampakaké kamulyané (Mt 17: 2-5).
 Yesus netepaké Ékaristi (Mrk. 14: 22-24).

Urut-urutaning Donga Rosario 

 Tandha Salib
 Kawula Pitados
 Mugi Linuhurna
 Pinujia
 Kanjeng Rama
 Sembah Bekti (3x)
 Mugi Linuhurna
 Pinujia
 Kedadean Seneng
 Kanjeng Rama
 Sembah Bekti (10x)
 Mugi Linuhurna
 Pinujia
 Kedadean Sengsara
 Kanjeng Rama
 Sembah Bekti (10x)
 Mugi Linuhurna
 Pinujia
 Kedadean Mulya
 Kanjeng Rama
 Sembah Bekti (10x)
 Mugi Linuhurna
 Pinujia
 Kedadean Padhang
 Kanjeng Rama
 Sembah Bekti (10x)
 Mugi Linuhurna
 Pinujia
 Donga Fatima

Réferènsi